สวัสดีค่ะ หนูขอสอบถามอะไรบางอย่างได้มั้ยค่ะ คือหนูไปฉีดยาคุมเเบบ1เดือนมาปกติหนูก็ฉีดยาคุมเพื่อป้องกันการท้องทุกเดือน อาการหนูที่ฉีดยามาก็ปกติดีประก็มา เเต่พอมาถึงเดือนนี้ เดือนมกราคม หนูไปฉีดยามาวันที่5มกราคม2562 พอมาถึงวันนี้ หนูมีอาการเวียนหัว คลื่นไส้ หนูอยากทราบว่าหนูจะท้องหรือเปล่าค่ะ (เเต่หนูฉีดยาคุมเเล้ว) หรืออาการที่เกิดขึ้นหนูอาจจะเป็นอย่างอื่นที่ไม่ใช่การท้อง ตอบหน่อยน่ะค่ะ
สวัสดีค่ะ หากก่อนที่จะไปฉีดยาคุมกำเนิดในวันที่ 5 ม.ค. 62 ประจำเดือนได้มาแล้ว ก็แสดงว่าไม่ได้มีการตั้งครรภ์เกิดขึ้นค่ะ ดังนั้นอาการเวียนหัวและคลื่นไส้ที่เป็นอยู่ จึงไม่น่าใช่อาการของการตั้งครรภ์ อีกทั้งโดยส่วนใหญ่แล้ว อาการต่างๆ ของการตั้งครรภ์ จะเกิดหลังจากที่มีอาการขาดประจำเดือนไปประมาณ 2 สัปดาห์ค่ะดังนั้น อาการที่เป็นอยู่ จึงน่าจะเกิดจากสาเหตุอื่นๆ เช่น เมารถ เมาเรือ อาหารเป็นพิษ โรคกระเพาะอาหาร แพ้อาหาร ผลจากการทานยาบางชนิดหายใจเอาสารเคมีบางอย่างเข้าไป หรือเกิดจากมีความเครียด พักผ่อนไม่เพียงพอ เป็นต้นหลังจากนี้ ในช่วงประมาณวันที่ 28-31 ม.ค.62 หากได้มีประจำเดือนมา ก็ย่อมแสดงว่าไม่มีการตั้งครรภ์เกิดขึ้นค่ะ